Najnovšia verzia štruktúr údajov na výmenu štatistických údajov a metaúdajov (SDMX) a medzinárodne dohodnutých číselníkov (dostupné online prostredníctvom špecializovaného registra) sa naďalej úspešne používa na prijímanie údajov od členských štátov a na vypracovanie INP, ale aj na prenos údajov o INP do Európskej centrálnej banky.

Podľa článku 13 nariadenia (ES) č. 450/2003 sa od Komisie vyžaduje, aby každé dva roky predložila Európskemu parlamentu a Rade správu. Účelom tejto správy je posúdiť kvalitu štatistiky poskytnutej členskými štátmi a agregátov EÚ a stanoviť oblasti, v ktorých by sa dalo dosiahnuť zlepšenie.

Pomocou indexu nákladov práce (INP) sa merajú štvrťročné zmeny celkových hodinových nákladov práce, ktoré vznikajú zamestnávateľom, vďaka čomu je možné monitorovať vývoj nákladového tlaku vyplývajúceho z výrobného faktora „práca“. INP patrí do skupiny hlavných európskych hospodárskych ukazovateľov/euro-ukazovateľov, ktoré poskytujú informácie o hospodárskom rozvoji v eurozóne.

Pokračoval dopyt používateľov nielen po informáciách o štvrťročných percentuálnych zmenách v nákladoch práce meraných pomocou INP, ale čoraz väčšmi aj po informáciách o nákladoch práce v absolútnom vyjadrení (EUR za hodinu). Eurostat ako vždy každý rok v apríli zverejnil odhady hodinových nákladov práce v eurách a v národných menách (výšky nákladov práce) v členení podľa NACE Rev. 2. Zahrnuté bolo ročné tempo rastu hodinových nákladov práce a podiel nemzdových nákladov na celkových mzdových nákladoch. Spätná väzba získaná v súvislosti so zverejnením týchto odhadov je pozitívna a Eurostat bude pokračovať v zostavovaní ročných nákladov práce v členení podľa NACE Rev. 2.

Eurostat zverejňuje sezónne očistené údaje za agregáty EÚ v databáze a v článku o INP v Statistics Explained (Štatistika v kocke) spolu so sezónne neočistenými údajmi. Sezónne očistené výsledky za celkové úhrny sú teraz odvodené zo sezónne očistených údajov týkajúcich sa mzdových a nemzdových zložiek, čím sa zaistí konzistentnosť.

Podľa nariadenia o INP musia členské štáty a ostatné krajiny EHP doručiť indexy nákladov práce do 70 dní po referenčnom štvrťroku.

c) Správy o kvalite

Do 30. júna 2022 zaslali váhy za referenčný rok 2020 všetky členské štáty a ostatné krajiny EHP. K dispozícii boli aj váhy za referenčný rok 2021 s výnimkou Česka, Chorvátska, Írska a Holandska.

Od členských štátov sa vyžaduje, aby v ročnej správe o kvalite porovnali tempo rastu INP s tempom rastu hodinovej odmeny zamestnancov podľa národných účtov (definícia podľa ESA 2010). Neočakáva sa, že súbory údajov sa budú úplne zhodovať, aj keď sa použijú takmer zhodné definície nákladov práce, štatistické zdroje a spracovanie sa môžu líšiť. Okrem toho je mimoriadne ťažké zbierať údaje o odpracovaných hodinách pre INP aj pre národné účty. Napriek týmto rozdielom v metodike je informatívne analyzovať úroveň nezrovnalostí medzi oboma zdrojmi. Keď sú úrovne vyššie ako daná relatívna prahová hodnota, môže to znamenať problémy s kvalitou v niektorom zo súborov údajov.

Jednou z oblastí, ktorej sa bude aj naďalej venovať pozornosť, je koherentnosť INP s inými štatistikami nákladov práce, najmä so štvrťročnými údajmi z národných účtov.

-Definitívne údaje: súbor údajov Eurostatu lc_lci_r2_q [premenná: „náklady práce pre INP (odmeny zamestnancov plus dane mínus subvencie)“].

INP pozostáva z rôznych premenných (napr. náklady práce a počet odpracovaných hodín), ktoré môžu pochádzať z viacerých zdrojov. To znamená, že revízie sa môžu vykonať kedykoľvek, pričom sa môžu týkať posledného štvrťroka, niekoľkých štvrťrokov alebo celých rokov. Ak sa očistenie týka referenčného roku, musí sa zrevidovať celý rad. Revízie hlavného ukazovateľa za EÚ (tempo medziročného rastu) nikdy nepresiahli 0,2 percentuálneho bodu (pozri graf 1). Revízie boli v dôsledku krízy spôsobenej pandémiou ochorenia COVID-19 a vládnymi podpornými opatreniami väčšinou vykazované v nemzdových zložkách INP.

Eurostat začal v marci 2020 zisťovanie, ktorý krajinám umožnil oznamovať hlavné problémy, ktorým čelili pri zbere údajov o INP od začiatku pandémie. Najčastejšie oznamovaným problémom v rámci zisťovania EÚ, ako aj v súboroch metaúdajov za prvý a druhý štvrťrok 2020 bola nižšia miera odpovedí zo strany podnikov, ktoré boli predmetom zisťovania, a to v dôsledku dočasného zatvorenia podnikov a nových foriem organizácie práce (kratší pracovný čas, telepráca atď.).

Okrem mediánov Eurostat porovnal aj štandardnú odchýlku ročných temp rastu radov INP aj národných účtov ako ukazovateľa volatility. V porovnaní s poslednou správou sa volatilita oboch radov podstatne zvýšila v dôsledku veľkých odchýlok v počte odpracovaných hodín. Toto sa týkalo najmä ekonomických činností, ktoré boli najviac zasiahnuté krízou spôsobenou pandémiou ochorenia COVID-19, a to sekcií I (Ubytovacie a stravovacie služby) a R (Umenie, zábava a rekreácia) NACE Rev. 2.

-INP: súbor údajov Eurostatu lc_lci_r2_q [premenná: „náklady práce pre INP (odmeny zamestnancov plus dane mínus subvencie)“].

Na zaistenie harmonizovaného zaznamenávania opatrení súvisiacich s pandémiou ochorenia COVID-19 v štatistike nákladov práce, najmä v štvrťročných INP, Eurostat v apríli 2020 uverejnil usmernenie k zaznamenávaniu vládnych programov týkajúcich sa krízy spôsobenej pandémiou ochorenia COVID-19 v štatistike nákladov práce.

Podporné opatrenia, ktoré zaviedli vlády EÚ, sa líšili rozsahom, intenzitou a časovým rozpätím v závislosti od toho, do akej miery ovplyvnila pandémia ochorenia COVID-19 jednotlivé národné hospodárstva. S cieľom pomôcť používateľom analyzovať vývoj INP počas pandémie Eurostat zbieral informácie o hlavných programoch s vplyvom na štatistiku nákladov práce. Realizovalo sa to v plnej spolupráci s národnými štatistickými úradmi a výsledky boli doplnené do metaúdajov o INP vo verejnej databáze Eurostatu.

4.3. Vplyv na údaje o INP

Napriek prekážkam, ktoré spôsobila pandémia ochorenia COVID-19, sa členským štátom podarilo doručiť údaje za prvý štvrťrok 2020 načas. V druhom štvrťroku 2020 väčšina krajín zaznamenala veľký medziročný nárast mzdovej zložky INP. Bolo to spôsobené zníženiami počtu odpracovaných hodín, pričom mzdy sa vo všeobecnosti zachovali. Naopak nemzdová zložka sa znížila, čo bolo odrazom vyšších subvencií (zaznamenané so záporným znamienkom), ktoré verejné správy vyplatili firmám ako kompenzáciu za obmedzenie znižovania miezd. Nebolo to tak vždy, keďže niektoré verejné správy EÚ sa rozhodli vyplatiť subvencie priamo zamestnancom a v takom prípade neboli zaznamenané v štatistike miezd.





V.ZÁVERY

Kvalita indexov nákladov práce členských štátov a agregátov EÚ zostala aj napriek vplyvu krízy spôsobenej pandémiou ochorenia COVID-19 celkovo dobrá. Najmä agregáty EÚ zaznamenali malé revízie, ako to bolo aj pred krízou. Eurostat vydal aj podrobné usmernenie, aby sa zachovala porovnateľnosť medzi krajinami počas celého referenčného obdobia.

Správy o kvalite, ktoré predložili členské štáty, boli spracované pomocou najnovšej verzie obslužného programu pre metaúdaje Európskeho štatistického systému a boli sprístupnené pre všetkých používateľov. Eurostat doplnil komplexnú prílohu o postupoch a výsledkoch sezónneho očisťovania v jednotlivých členských štátoch. Okrem toho členské štáty oznámili hlavné programy, ktoré zaviedli ich verejné správy na subvencovanie nákladov práce počas krízy spôsobenej pandémiou ochorenia COVID-19. Tieto informácie boli doplnené do referenčných metaúdajov o kvalite.

Eurostat od roku 2017 zverejňuje ročné odhady výšky hodinových nákladov práce podľa sekcií NACE Rev. 2 na základe výšky zo zisťovania nákladov práce a trendov v oblasti INP. Súvisiace články Statistics Explained (Štatistika v kocke) zaznamenali vysoký počet zobrazení, čím sa potvrdil záujem používateľov.

Komisia bude naďalej pravidelne monitorovať súlad a kvalitu údajov, pričom použije poskytnuté údaje a inú vnútroštátnu dokumentáciu vrátane správ o kvalite.

Eurostat v úzkej spolupráci s národnými štatistickými úradmi uskutočnil aj všeobecné preskúmanie právnych predpisov EÚ o podnikovej štatistike trhu práce. Toto preskúmanie je zamerané na vyhodnotenie a modernizáciu všetkých právnych predpisov EÚ v oblasti podnikovej štatistiky trhu práce.

Pokiaľ ide o INP, Eurostat má v úmysle navrhnúť tieto zlepšenia:

-zber rýchlych odhadov INP v čase t + 45 dní od väčších krajín EÚ s cieľom zverejniť úhrny za eurozónu a za EÚ približne v čase t + 50 dní,

-zber definitívnych údajov o INP v čase t + 65 dní namiesto t + 70 dní s cieľom zverejniť výsledky v čase t + 72 dní oproti súčasnému času t + 77 dní a

-zavedenie cieľov presnosti pre mzdovú zložku INP.